tartuNLP/wikipedia-smugri-20251201 huggingface dataset:
Michael Möllenbeck (vaimulik)

Michael Möllenbeck (1595 Stralsund – 1656/1657) oli Eesti vaimulik.
Immatrikuleeriti 28. juunil 1615 Greifswaldi ülikooli. Oli Hageri Lambertuse koguduse kirikuõpetaja 1628–1645. Piiskopi visitatsioonil 10. veebruaril 1639 leiti koguduses palju rõõmustavat: vaesed lihtsad talupojad oskasid täiesti rahuldavalt viit kristlikku usupeatükki ja palveid. Samas pidi pastor koguduses õpetustööd veelgi tõhustama. Kuigi 5. aprillil 1645 oli ta Hageris, ordineeriti ta 20. veebruaril 1645 Ambla Maarja koguduse õpetajaks. Ambla koguduse õpetaja oli ta 1645–1656, lisaks oli ta aastatel 1647–1656 Järva praost.
Oma töös kasutas ta Stahli kiriku käsi- ja koduraamatut. Tema ajal jagas piiskop Joachim Jhering 1644 visitatsioonil kogudusele ka eestikeelseid aabitsaid. 1. veebruaril 1645 kinnitati ta koos Johannes Haquinus Forseliuse, Heinrich Gösekeni, ja Reiner Brockmanniga Uue Testamendi eesti keelde tõlkijaks. Koostas Rootsi Pommeri (Greifswaldi ja Demmini) komandandi Heinrich Burteni matusetrükise (Tallinnas 1643, 22 lk.), kirjutanud juhuluulet.
Isiklikku.
Arvatavasti oli tema vend Juuru Mihkli koguduse õpetaja Josua Möllenbeck, nende isa Michael Möllenbeck oli pastor Stralsundis. Tema poeg Michael Möllenbeck oli Ambla Maarja koguduse pastor aastatel 1658–1679.
Äksi Andrease kogudus

EELK Äksi Andrease kogudus on luterlik kogudus, mis kasutab Äksi kirikut.
Kogudus kuulub EELK Tartu praostkonda.
2022. aasta seisuga on koguduse õpetaja Esa Luukkala.
Jumalateenistused toimuvad Äksi kirikus või pastoraadis.
Eesti NSV Siseministeeriumi piirkondlikud asutused

Eesti NSV Siseministeeriumi piirkondlikud asutused olid NSV Liidu ja Eesti NSV Siseasjade Rahvakomissariaadi ning NSV Liidu ja Eesti NSV Siseministeeriumi korrakaitse ja kriminaalkuritegevusevastase võitlusega tegelenud struktuuriüksused aastatel 1940–1941/1944–1946 ja 1946–1991. 
Siseasjade Rahvakomissariaadi ja Siseministeeriumi piirkondlikud asutused, moodustati Eesti territooriumil vastavalt kehtinud Eesti NSV administratiiv/haldusjaotusele. 
Ajalugu.
Eesti NSV SARK-i asutused 1940. aastal.
Eesti NSV moodustamise järel pärast 1940. aasta juunipööret ja Eesti annekteerimist ja okupeerimist jäi Eesti Vabariigi haldusjaotus 1940. aastal muutmata, Eesti NSV koosseisu jäi veel Petseri maakond.
Vastavalt NSV Liidu SARK-i käskkirjale nr. 001067, 29. augustist 1940 moodustati Eestis piirkondlikud SARK-i allasutused:
Eesti NSV SM asutused 1946–1952.
1946. aastal toimunud V NSVL Ülemnõukogu Presiidiumi, Rahvakomissaride Nõukogu ja ÜK(b)P Keskkomitee ühispleenumil otsustati ümber nimetada rahvakomissariaadid – ministeeriumiteks. 
20. märtsil 1946 võeti vastu ENSV Ülemnõukogu Presiidiumi seadlus ning 25. märtsil 1946 muudeti ka Eesti NSV Siseasjade Rahvakomissariaat, Eesti NSV Siseasjade Ministeeriumiks ehk Eesti NSV Siseministeeriumiks.
Eesti NSV avaliku korra kaitse asutused 1962–1966.
Eesti NSV Avaliku Korra Kaitse Ministeeriumi piirkondlikud asutused aastatel 1962–1966
Eesti NSV SM asutused 1966–1990.
1968. aastal nimetati miilitsaosakonnad kohalike Rahvasaadikute Nõukogu Täitevkomitee siseasjade osakondadeks.
Green River

Green River ('roheline jõgi') on mitme jõe ja muu koha nimi:
Michael Möllenbeck

Michael Friedrich Möllenbeck (12. detsembril 1969 – 2. november 2022) oli saksa kettaheitja.
Ta võitis pronksmedali maailmameistrivõistlustel 2001. aastal Edmontonis ja 2005. aastal Helsingis ning Euroopa meistrivõistlustel 2002. aastal Münchenis.
Tema isiklik rekord kettaheites oli 67.64 (2002) ja kuulitõukes 16.78 (1995).
Aegean Airlines

Aegean Airlines on Kreeka suurim lennufirma nii lennukipargi suuruse kui ka reisijate arvu poolest. See opereerib regulaar- ja tšarterlennuliine Ateenast ja Thessaloníkist teistesse Kreeka suurematesse lennujaamadesse ja ka mõnda teise Euroopa sihtkohta. 
2008. aastal vedas lennufirma 5 978 083 reisijat, ületades esimest korda rivaali Olympic Airlinesi, mis vedas 5 265 729 reisijat. 2009. aastal transportis Aegean 6 600 000 reisijat.
Lennukipark.
Aegean Airlinesi lennukid (seisuga 27. detsember 2015):
Koodijagamine.
Aegean Airlinesil on koodijagamise lepingud järgnevate lennufirmadega:
Maavesi

Maavesi on maapõues mis tahes agregaatolekus (sh mullas) leiduv vesi. 
Maavett uurib geohüdroloogia ehk maaveehüdroloogia.
Eesti NSV Riikliku Julgeoleku Komitee piirkondlikud asutused

Eesti NSV Riikliku Julgeoleku Komitee piirkondlikud asutused olid Eesti trerritooriumil asunud ja tegutsenud NSV Liidu ja Eesti NSV Riikliku Julgeoleku Komitee riikliku julgeoleku struktuuriüksused aastatel 1940–1941 ja 1944–1991. 
Eesti territooriumil tegutsesid:
Eesti NSV Riikliku Julgeoleku Rahvakomissariaadi/Riikliku Julgeoleku Ministeeriumi ja Ministrite Nõukogu juures asuva Riikliku Julgeoleku Komitee piirkondlikud asutused, moodustati Eesti territooriumil vastavalt kehtinud Eesti NSV administratiiv/haldusjaotusele. 
Ajalugu.
Eesti NSV SARKi piirkondlikud asutused, aastatel 1944–1946.
Tallinnas RJRK keskaparaadis asuva NSV Liidu Riikliku Julgeoleku Rahvakomissariaadi Transpordivalitsuse RJRJ Eesti Raudtee osakond, mille ülemad: riikliku julgeoleku alampolkovnik Aleksei Grigorjev (1944–); 
1945. aasta alguses jaanuar-veebruar liideti Petseri maakond Pihkva oblastiga ning ENSV RJRK Petseri MO likvideeriti, senised maakonna"jaoskonnad" aga reorganiseeriti Maakonna"osakondadeks".
Eesti NSV RJMi asutused, aastatel 1946–1953.
Eesti NSV tegutsesid 4 linna- ja 13 RJM maakonnaosakonda
Eesti NSV RJMi asutused oblastiteperioodil, 1952. aastal.
Eesti NSV RJMi asutuste kohta Eesti NSV oblastiteperioodil, 1952. aastal
 ja "Eesti NSV haldusjaotus#1952"
1. juuli 1952. aastal koondati uute RJM Tallinna, Tartu ja Pärnu Oblastivalitsuste juhtimise alla endised rajooniosakonnad: 
Eesti NSV MN ja RJK asutused, aastatel 1954–1957.
1954. aastal Eesti NSV Ministrite Nõukogu juures asuv Riikliku Julgeoleku Komitee moodustamisel anti ENSV MN ja RJK linna- ja rajooniosakondade kasutusse hooned: Valgas Puiestee tänav 5a, Narvas Vabaduse tänav 24, Rakveres Kingissepa tänav 12, Tartus Riia tänav 85, kust hiljem koliti Aia tänav 19), Pärnu-Jaagupis Pärnu tänav 19, Tõrvas Veski tänav 5, Elvas Jaan Tömbi tänav 2, Kuressaares Lenini tänav 22, Mustvees Tartu tänav 75 ja Pärnus Ringi tänav 44.
1954. aastal moodustati vastavalt tollasele ENSV haldusjaotusele ENSV MN ja RJK 4 (Kohtla-Järve, Narva, Pärnu, Tartu) linna- ja 37 (Antsla, Vastseliina, Viljandi, Võru, Jõhvi, Keila, Kiviõli, Kingissepa, Lihula, Loksa, Orissaare, Põlva, Rakvere, Räpina, Tapa, Harju, Haapsalu, Hiiumaa, Abja, Valga, Vändra, Väike-Maarja, Jõgeva, Kallaste, Kohtla-Nõmme, Kose, Märjamaa, Mustvee, Otepää, Paide, Pärnu-Jaagupi, Põltsamaa, Rapla, Suure-Jaani, Tõrva, Türi, Elva) rajooniosakonda.
Vettpidav kiht

Vettpidav kiht ehk veepide on maapõues paiknev kivimikiht, mis vett ei sisalda ega ka lase läbi.
Vettpidava kihi filtratsioonitakistus on suur: filtratsioonimoodul on väiksem kui 10−2 m*d−1.
Vettpidavale kihile vastandub läbilaskev kiht. Vahepealset kihti, mille põhjavee läbilaskvus on väga väike, nimetatakse vettpidurdavaks kihiks.
Kersti Kimmel

Kersti Kimmel (neiupõlvenimi Kersti Jürisalu; 10. juuli 1938 Pärnu – 15. november 2016 Barrie, Kanada) oli eesti vaimulik.
1944. aastal põgenes ta Eestist Rootsi. 1951. aastal emigreerus Kanadasse. Õppis Stockholmi Eesti Algkoolis. Keskhariduse sai ta Victoria Parki nimelises Keskkoolis Kanadas. 1962. aastal lõpetas diplomiga rakenduskunsti alal USA-s Minnesota osariigis Minneapolises asuva kunstikooli Palmer School of Advertising and Fine Art. Seejärel õppis kolm aastat prantsuse keelt Yorki Ülikoolis Torontos, lõpetas ülikooli bakalaureusekraadiga prantsuse keele alal. 1982. aastal lõpetas ta Kanadas Ryersoni Ülikooli kaubanduse ja äritegevuse alal. Õppis aastatel 1978–1981 Toronto Usuteaduslikus Instituudis. Oli prooviaastal E.E.L.K. Toronto Jakobi koguduses ja Toronto Rootsi luterlikus koguduses (mõlemas juhendajaks õpetaja Tõnis Nõmmik) ning Cleveland-Ohio koguduses, kus tema juhendaja oli õpetaja Elmar Pähn. Ordineeriti õpetajaks 16. juunil 1985 Torontos.
Töötas 1984. aastast diakonina USA Esimeses praostkonnas, pärast ordineerimist aga vikaarõpetajana samas praostkonnas. Alates 1995. aastast oli ta ametis Michigan-Detroidi koguduse hingekarjasena.
Isiklikku.
Tema isa Boris Jürisalu kuulus 39. Viljandi Politsei Pataljoni, sõjakeerises vangistati ja saadeti poliitvangina Siberisse, 1956. aastal naasis Eestisse. Isa suri 1985. aastal ja on maetud Häädemeeste surnuaiale.
Kersti Jürisalu abiellus 1957. aastal Velfrid Holmbergiga. Sellest abielust on tal poeg ja tütar.
1983. aastal abiellus ta Aavo Kimmeliga.
Heino Juho Karm

Heino Juho Karm (enne eestistamist Heinrich Johannes Karm; 27. veebruar 1909 Tartumaa – 16. jaanuar 1943 Velikije Luki) oli eesti vaimulik.
Lõpetas Tartu Ülikooli usuteaduskonna. Oli prooviaastal Koeru Maarja-Magdaleena koguduses, õpetaja August Pähna juures. Ordineeriti õpetajaametisse 10. detsembril 1933.
Oli aastatel 1933–1934 Koeru koguduse õpetaja August Pähna isiklik adjunkt. Oli aastal 1934 Käina Martini koguduse vikaarõpetaja, 1934–1936 Kärdla- ja Pühalepa koguduse vikaarõpetaja. 1936–1939 oli EELK noorsootöö sekretär, 1939–1940 peasekretär. Tallinna Piiskopliku Toomkoguduse asetäitja õpetajana tegutses ta aastatel 1936–1938 ja 1941.
Heino Karm mobiliseeriti aastal 1941 Punaarmeesse. Ühe versiooni järgi langes ta aastal 1941, teise versiooni järgi aastal 1943 Velikije Luki all.
Bjeff

Bjeff on veekogu (enamasti jõe) osa, mis külgneb vesiehitisega (paisuga või lüüsiga). 
Sõltuvalt sellest, kas mõeldakse vesiehitise alumist (ehitisest allpool) või ülemist (ehitisest ülalpool) osa, saab rääkida alumisest bjefist ja ülemisest bjefist.
Alumine bjeff

Alumine bjeff ehk alavesi on vooluveekogu osa, mis jääb vahetult vesiehitisest (paisust või lüüsist) allapoole.
Ülemine bjeff

Ülemine bjeff ehk ülavesi on vooluveekogu osa, mis jääb vahetult vesiehitisest (paisust või lüüsist) ülespoole.
Olympic Airlines

Olympic Airlines (kreeka keeles "Ολυμπιακές Αερογραμμές, Olympiakés Aerogrammés" – OA) oli Kreeka rahvuslik lennufirma, mille peakorter asus Ateenas. Lennufirma teenindas 37 riigisisest ja 32 rahvusvahelist liini. 
6. märtsil 2009 teatas Kreeka riik, et on jõudnud kokkuleppele Olympic Airlinesi müügi asjus Marfin Investment Groupile. 29. septembril 2009 peatas Olympic Airlines kõik oma operatsioonid ja enamiku oma lendudest, Olympic Air jätkas lendudega. Olympic Airlines jäi siiski vastutavaks teatud lendude eest Kreeka saartele ja väljaspool Euroopa Liitu (Kairo, Alexandria, Tel Aviv, Beirut, Belgrad). 31. detsembril 2009 lõpetati Olympic Airlinesi tegevus täielikult. Kuni lõpliku sulgemiseni kasutas lennufirma koodi OA asemel OP-d (OA-d kasutas juba lennufirma järglane Olympic Air).
Lennukipark.
Olympic Airlinesil olid järgmised lennukid (18. jaanuari 2010 seisuga):
Vaheäravool

Vaheäravool ehk maasisene äravool on see osa äravoolust, mis moodustub maa sisse imbunud (filtreerunud) sademe- ja sulaveest ning mis põhjavette jõudmata liigub läbi pinnase pinnaveekogudesse.
Hiidmuna

Hiidmuna ("Calvatia gigantea") on murumunaliste sugukonda hiidmuna perekonda kuuluv seeneliik. Ühes viljakehas võib olla miljardeid eoseid. Eesti suurim hiidmuna on leitud Saka kandist, selle ümbermõõt oli 198 cm, kõrgus 41 cm ja kaal 16 kg.
Niitjad kiudpilved

Niitjad kiudpilved (ladina keeles "cirrus fibratus", lühendid "Ci fibratus", "Ci fib") on kiudpilvede alaliik. Need pilved on valged, nad koosnevad pilveniitidest ja nendel on mitu vorme. Niitjad kiudpilved võivad olla nii paralleelsed kui ka läbipõimunud.
Michael Möllenbeck noorem

Michael Möllenbeck (1635 Ambla – 1679 Ambla) oli Eesti vaimulik.
Immatrikuleerus 8. juunil 1648 Tartu Ülikooli, 10. juulil 1654 Wittenbergi Ülikooli, sai 14. oktoobril 1656 magistriks.
Kutsuti aastal 1657 Ambla Maarja koguduse õpetajaks. Ordineeriti 27. detsembril 1658 pastoriks. Sai 15. veebruaril 1674 Järva praostkonna praostiks.
Isiklikku.
Tema isa Michael Möllenbeck oli Hageri ja Ambla koguduse õpetaja, onu Josua Möllenbeck oli Juuru koguduse õpetaja.
Eesti politsei juhtide loend

Eesti Politsei juhtide loend loetleb Eesti politsei politseidirektorid ning politsei kõrgemasse juhtkonda kuulunud ametnikud ajavahemikul 1918–1940 ja 1990–...
Friedrich Johann Anton Assmuth

Friedrich Johann Anton Assmuth (25. oktoober 1755 Stade Bremeni lähedal Alam-Saksimaa – 17. oktoober 1802 Kose Harju kreis Eestimaa kubermang Venemaa keisririik) oli Eestimaa vaimulik.
Õppis Stade gümnaasiumis, seejärel aastatel 1772–1774 Halle Ülikoolis ja 1772–1774 Erfurdi Ülikoolis, lõpetas "cand. theol." astmega. Tuli Eestimaale aastal 1776, oli alates 19. märtsist 1781 parun Bielsky juures Vidruka mõisas koduõpetajaks. Kutsuti 7. augustil 1783 Jõelähtme koguduse õpetajaks. Ordineeriti õpetajaks 24. septembril 1783.
Oli aastatel 1783–1785 Jõelähtme koguduse õpetaja, aastatel 1785–1802 Kose koguduse õpetaja.
Isiklikku.
Tema vend Mathias Conrad Nicolai Assmuth (sünd. 1760/1766 Stade Alam-Saksimaa Braunschweig-Lüneburg – 18_2 Riia) oli jurist, Riia kreisi kooliinspektor. Poeg Eduard Johann Assmuth oli Torma Maarja koguduse õpetaja, pojapoeg Alexander Carl Woldemar Assmuth oli Harju-Risti- ja Tallinna Jaani koguduse õpetaja, tütrepoeg Heinrich Ferdinand Hoffmann oli Koeru koguduse õpetaja.
Alexander Carl Woldemar Assmuth

Alexander Carl Woldemar Assmuth (28. aprill 1845 Torma – 7. oktoober 1929 Tallinn) oli Eesti vaimulik.
Ta lõpetas Tartus gümnaasiumi. Õppis aastatel 1864–1869 Tartu Ülikooli usuteaduskonnas.
Aastatel oli 1869–1870 koduõpetaja Uuemõisas. Ordineeriti 8. novembril 1871 õpetajaks.
Oli aastatel 1870–1880 Risti koguduse ja aastatel 1880–1917 Tallinna Jaani koguduse II pihtkonna õpetaja.
Assmuth oli laulukooride asutamise toetaja.
Isiklikku.
Tema isa Eduard Johann Assmuth oli Torma Maarja koguduse õpetaja, vanaisa Friedrich Johann Anton Assmuth oli Kose koguduse õpetaja, õemees (õe Emmy Luise abikaasa) Hugo Wilhelm Hoffmann oli Viru-Jaakobi koguduse õpetaja, väimees (tütre Anna Pauline abikaasa) Arthur Friedrich Wilhelm Hoffmann oli Viru-Jaakobi koguduse õpetaja, poeg Christfried Voldemar Anton Assmuth oli arst.
Ta maeti 16. oktoobril 1929 Tallinna Kalamaja kalmistule.
EgyptAir

EgyptAir on Egiptuse rahvuslik lennufirma ja Star Alliance'i liige. EgyptAir on Aafrika suurim lennufirma. Lennufirma kodulennujaam on Kairo rahvusvaheline lennujaam, millest opereeritakse üle 70 nii reisi- kui ka kaubaliine Lähis-Itta, Euroopasse, Aafrikasse, Aasiasse ja Ameerikasse. 
Lennukipark.
EgyptAiri lennukipargi keskmine vanus on 5,2 aastat ja koosneb järgmistest lennukitest:
Pál Schmitt

Pál Schmitt (sündinud 13. mail 1942 Budapestis) on Ungari poliitik ja endine vehkleja, kahekordne olümpiavõitja. Ta oli 6. augustist 2010 kuni 2. aprillini 2012 Ungari president.
Pál Schmitt võitis kuldmedali epee meeskonnavõistluses nii México olümpiamängudel 1968 kui ka Müncheni olümpiamängudel 1972. Pärast tippspordist loobumist töötas ta muu hulgas Rahvusvahelise Olümpiakomitee protokolliülemana ning aastatel 1983–1988 Ungari Olümpiakomitee peasekretärina ja alates 1990. aastast selle presidendina. 
Seejärel oli ta Ungari suursaadik Šveitsis ja Hispaanias.
Aastal 2003 sai temast Fideszi aseesimees.
Aastatel 2004 ja 2009 valiti Pál Schmitt Euroopa Parlamendi liikmeks. Juulist 2009 kuni maini 2010 oli ta üks neljateistkümnest europarlamendi asepresidendist.
Alates 14. maist 2010 oli ta Rahvuskogu (parlamendi) esimees.
29. juunil 2010 valis parlament Pál Schmitti presidendiks. Ta pani ameti maha pärast seda, kui selgus, et suur osa tema doktoriväitekirjast on maha kirjutatud.
Christian Wulff

Christian Wilhelm Walter Wulff (sündinud 19. juunil 1959 Osnabrückis) on Saksamaa poliitik, 30. juunist 2010 kuni 17. veebruarini 2012 oli ta Saksamaa liidupresident.
Wulff õppis Osnabrücki ülikoolis ning on hariduselt jurist.
Christian Wulff kuulub Kristlik-Demokraatlikku Liitu. Aastatel 2003–2010 oli ta Alam-Saksi liidumaa valitsusjuht.
30. juunil 2010 valiti Christian Wulff Saksamaa liidupresidendiks.
2011. aasta lõpul tuli ilmsiks, et Wulff oli Alam-Saksi liidumaa valitsusjuhina võtnud madala intressiga majalaenu BW Bankist segastel asjaoludel. Prokuratuur ei leidnud siiski kriminaalseid asjaolusid ja lõpetas uurimise. 2012. aasta algul selgus lisaks, et Wulff püüdis takistada temast kõneleva artikli avaldamist tabloidlehes Bild. Selleks võttis ta kontakti lehe peatoimetaja, kirjastuse Springer juhi ja enamusosanikuga, ähvardades kirjastusega suhted katkestada. Skandaalide tõttu tõstatasid Saksa ajalehed küsimuse Wulffi tagasiastumisest. 17. veebruaril 2012 astus Wulff tagasi, kuna eelmisel päeval esitas riigiprokuratuur parlamendile taotluse temalt puutumatuse äravõtmiseks.
Isiklikku.
Wulff oli esimene roomakatoliiklasest Saksamaa president, samuti oli ta ametisse valimisel 51-aastaselt noorim Saksamaa president. 
2006. aastal lahutas Wulff oma pikaajalisest abikaasast Christianest ning abiellus endast 15 aastat noorema Bettina Körneriga. Tal on kaks last, eelmisest abielust poeg Linus ja praegusest tütar Annalena.
Mart Raudsaar

Mart Raudsaar (sündinud 9. novembril 1973) on eesti ajakirjanik, meediajuht ja ajakirjandusõppejõud. 
Ta on olnud ajalehe Postimees peatoimetaja ja vastutav väljaandja ning Eesti Meediaettevõtete Liidu tegevdirektor.
Mart Raudsaar on lõpetanud 1992. aastal hõbemedaliga Elva 2. Keskkooli. Aastatel 1992–1996 õppis ta Tartu Ülikoolis ajakirjandust ja 1998–2000 läbis Oslo Ülikoolis meediaõpingute magistrantuuri. Magistritöö "Political news by major Estonian dailies: changes in the coverage of politics on two major Estonian dailies before 1995 and 1999 elections of the Riigikogu" kaitses ta 2000. aastal Oslo Ülikoolis Svennik Høyeri, Epp Laugu ja Peeter Vihalemma juhendamisel. Aastatel 2002–2010 oli Mart Raudsaar Tartu Ülikooli doktorant, tema väitekirja teema oli "Poliitilise kultuuri muutumine Eestis 1995–2005" ja juhendaja oli Marju Lauristin.
Aastatel 1993–1996 töötas Mart Raudsaar ajakirjas Favoriit toimetajana. Aastatel 1993–2002 oli ta Elva linnavolikogu liige ning aastatel 2000–2001 ajalehe Eesti Kirik reporter. Aastatel 2005–2007 toimetas ta Politseilehte. Aastatel 2001–2011 oli Mart Raudsaar õppejõud Tartu Ülikooli ajakirjanduse ja kommunikatsiooni instituudis, alates 2010. aasta sügisest 2011. aasta sügiseni Tartu Ülikooli Narva kolledži meediasuhete lektor, Alates 2011. aasta sügisest aga töötas ta Tallinna Ülikoolis. 
30. juunil 2010 nimetas Eesti Ajalehtede Liidu nõukogu Mart Raudsaare alates 1. augustist 2010 liidu tegevdirektoriks.
Mart Raudsaar on avaldanud arvukalt artikleid pea kõigis Eesti suuremates ajalehtedes ja mitmes ajakirjas (Saldo, Pere ja Kodu jpt). Ta on osalenud ka Pereraadio igakuises vestlussaates "Suu soojaks". Mart Raudsaar on võtnud korduvalt sõna Eesti ajakirjanduse, allikakaitse ja sõnavabaduse teemadel.
Aastatel 2001–2005 korraldas ta Tartu Ülikooli ja Taani ajakirjanduskooli koostöös rahvusvahelisi ajakirjandusüliõpilaste koolitusi, 2003. aastast on ta aidanud korraldada Taani ajakirjanduskooli koolitusi Brüsselis. Samuti on Mart Raudsaar korraldanud toimetajakoolitusi Eesti Päevalehes, Äripäevas ja Eesti kohalikes lehtedes.
Alates 2003. aastast osaleb Mart Raudsaar Eesti Ajalehtede Liidu pressipreemia ning Eesti Spordiajakirjanike Liidu pressipreemia žürii töös. Aastatel 2007–2008 oli ta Tartu Ülikooli ajalehe Universitas Tartuensis kolleegiumi esimees. 
2007. aastal valisid Tartu Ülikooli üliõpilased ta "socialia" valdkonna kümne parima õppejõu sekka. 2011. aasta kevadel valisid Tartu Ülikooli Narva kolledži üliõpilased Mart Raudsaare aasta õppejõuks.
Alates 2014. aastast on ta olnud ajakirja Riigikogu Toimetised peatoimetaja.
Alates 29. jaanuarist 2020 kuni 2. juunini 2021 oli ta Postimehe peatoimetaja ja vastutav väljaandja, pärast seda juhtis sihtasutust Jaan Tõnissoni Postimehe Fond. Alates 1. augustist on ta Postimehe arvamustoimetuse juhataja.
Mart Raudsaar on kirjutanud ka ulmeteoseid. Tema novell "Soolinn" on ilmunud "Eesti ulme antoloogias".
Isiklikku.
Mart Raudsaare hobid on ajalugu, aiandus, arhitektuur ja fotograafia.
Vinüülrühm

Vinüülrühmaks (IUPAC-i nimetus etenüülrühm) nimetatakse orgaanilises keemias molekuli osa, mis koosneb süsiniku ja vesiniku aatomitest ning sisaldab kaksiksidet. Vinüülrühma valem on –CH=CH2 ja formaalselt vastab see eteeni CH2=CH2 molekulile, milles puudub üks vesiniku aatom.
Vinüülrühm ei ole reaalselt esinev aine osake, vaid formaalne molekulis esinev rühm, millega on seotud veel mingi aatom või rühm. Vinüülrühma sisaldavad näiteks eteen CH2=CH2, 1-alkeenid RCH=CH2, vinüülbensool ehk stüreen C6H5CH=CH2, divinüül ehk 1,3-butadieen H2C=CH-CH=CH2, vinüülkloriid ClCH=CH2, vinüülatsetaat CH3COOCH=CH2, vinüülatsetüleen HC≡C-CH=CH2, akrüülhape CH2=CHCOOH ja vinüüleetrid H2C=CHOR. 
. Neid ühendeid nimetatakse vinüülühenditeks ja neil on oluline tähtsus polümeeride lähteainetena (vinüülmonomeerid). Vinüülderivaadid polümeriseeruvad kergesti kaksiksideme osalusel andes lineaarsed polümeerid (-CRR'-CH2-)n (näiteks enimkasutatav polüvinüülkloriid ehk PVC).
Vinüülrühmale analoogsed on kahevalentsed vinülideenrühm RR'C=CH2 või R=C=CH2 (näiteks vinülideenkloriid ehk 1,1-dikloroeteen (Cl2C=CH2) ja vinüleenrühm -CH=CH-.
Suusakujulised kiudpilved

Suusakujulised kiudpilved (nn "kassiküünepilved" ehk "kassiküüned") ehk "cirrus uncinus" ("Ci uncinus" ehk "Ci unc") on kiudpilvede vorm. Need on üleskäändunud otstega konksukujulised pilved, mis koosnevad pikkadest niitjatest kiududest, mille otsad koolduvad ülespoole. Nende otstes moodustuvad mõnikord tihedamad pilvetombud.
Suusakujulised pilved eelnevad tavaliselt kiudkihtpilvedele.
Suusakujuliste pilvede teke ennustab järgmistel päevadel vihmasadu, sest nende ilmumine taevas on seotud sooja frondi saabumisega, mis jõuab kohale 36–48 tunni pärast. Kui kassiküüned on taevas vaatleja kohal, siis see tähendab, et soe õhk on maapinnast 700–1000 km kõrgusel. 
Neid pilvi on nimetatud ka "Inglismaa meremeesteks" ja "märasabaks" ("mare's tail").
Paul Maidre

Paul Maidre (13. september 1919 Tartu – 15. juuli 1996 Sunnywane) oli eesti vaimulik.
Maidre lõpetas 1940. aastal Hugo Treffneri Gümnaasiumi (klassikaharus) ja õppis seejärel Tartu Ülikoolis arstiteadust. 
1944. aastal põgenes Saksamaale, kust siirdus 1949. aastal USA California osariiki Fresnosse. Õppis Torontos Usuteaduse Instituudis. Oli prooviaastal San Francisco koguduses. Ordineeriti vaimulikuks 11. märtsil 1984.
Oli 1986. aastal San Francisco koguduse õpetaja (introdutseeriti 21. septembril 1986), jäi aastal 1992. aastal emerituuri. 
Maidre suri 1996. aastal California osariigis Sunnywane'is.
Troopiline kliima

Troopiline kliima on Alissovi kliimaklassifikatsiooni järgi kliimatüüp, mis on iseloomulik troopilisele kliimavöötmele. Köppeni kliimaklassifikatsiooni järgi on see troopilise vihmase kliima variandid: Af, Am ja Aw.
Kuna maismaa ja ookeanide kohal on atmosfääri seisund erinev, siis eristatakse Alissovi kliimaklassifikatsiooni järgi järgmisi alamliike:
Mussoonide mõjualas asuvates piirkondades eristatakse troopilist mussoonkliimat ehk lähisekvatoriaalset kliimat.
Troopilise mandrilise kliimaga piirkondades on ülekaalus laskuvad õhuvoolud ja selle tõttu on aasta läbi õhurõhk kõrge. Sellepärast on seal vähene pilvisus, sademete hulk on ka väike (alla 200 mm aastas). Aasta läbi valitsevad troopilised õhumassid, mis põhjustavad kõrget õhutemperatuuri. Seda põhjustab ka päikesekiirte suur langemisnurk, päike on pidevalt seniidis või väga kõrgel horisondi kohal. Kõrgete keskmiste õhutemperatuuride taustal (talvel üle +10 °C, suvel kuni +35 °C) on troopikas mitu soojusepoolust: lõunapoolkeral +53 °C Austraalias), ja põhjapoolkeral +57,8 °C (Liibüa kõrb).
Troopiline ookeaniline kliima sarnaneb ekvatoriaalse kliimaga, aga pilvisust on seal vähem ja puhuvad püsivad tuuled. Suvi on soe (+20...+27 °C), aga talv jahe (+10...+15 °C).
Benetice (Světlá nad Sázavou)

Benetice on asula Tšehhis Vysočina maakonnas Světlá nad Sázavou linna lähedal.
Orgaanilised psüühikahäired

Orgaanilised psüühikahäired on psüühikahäired, mis avalduvad tänapäeva teadmiste tasemel ajuhaiguse tulemusena. Orgaanilisi psüühikahäireid klassifitseeritakse RHK-10 järgi koodidega F00–F09. Kui ei ole võimalik sedastada tunduvat peaajupatoloogiat või düsfunktsiooni, siis avalduvaid sümptomeid käsitletakse muude haigustena, mida klassifitseeritakse diagnoosikoodidega F1x–F9x.
Orgaaniline psüühikahäire võib olla:
Orgaaniliste psüühikahäirete psühhopatoloogiliste nähtude spekter võib olla väga lai, hõlmates kõiki psüühilisi funktsioone.
Klassifikatsioon.
Kuigi ei kahelda, et narkootikumid põhjustavad aju neurodegeneratiivseid muutusi, nende ainete tarvitamise tagajärjel tekkinud psüühikahäireid ei klassifitseerita RHK-10 järgi orgaaniliste psüühikahäirete alla, vaid psühhoaktiivsete ainete tarvitamisest tingitud psüühika- ja käitumishäirete alla.
Jaotis "Orgaanilised psüühikahäired" sisaldab järgmisi haigusi:
F00 – dementsus Alzheimeri tõvest;
F01 – vaskulaarne dementsus;
F02 – dementsus mujal klassifitseeritud muudest haigustest;
F04 – orgaaniline amnestiline sündroom,
F05 – deliirium,
F06 – muud psüühikahäired ajukahjustusest, -düsfunktsioonist või somaatilisest haigusest,
F07 – Isiksus- ja käitumishäired ajuhaigusest, -kahjustusest või -düsfunktsioonist
F09 – täpsustamata orgaaniline, k.a sümptomaatiline, psüühikahäire.
Priiskava poja kojutulek

Priiskava poja kojutulek (ATU 935 inglise "The Prodigal's Return") on eelkõige Baltimaades ja Põhjamaades levinud novellilaadne muinasjututüüp. 
Sisukirjeldus.
Õnnelik abielu ja külaskäik koju. Kolmest vennast kõige noorem on priiskaja. Ta läheb sõdurina välismaale ja tüssab isa, et too saadaks talle raha. Oma nutikusega teenib ta hulga varandust ja saab endale kuningatütre naiseks. Riietanud ennast vaeseks meheks, pöördub ta koju tagasi, kus ta vanemad vennad teda halvasti kohtlevad. Kui saabub aga noorima venna naisest kuningatütar, jäävad vanemad vennad häbisse.
Naine libahundiks

"Naine libahundiks" (ATU 409 inglise keeles "The Girl in the Form of the Wolf") on Ida-Euroopas levinud imemuinasjutu tüüp, mis on tõenäoliselt läänemeresoome algupära. 
Stith Thompson loeb tüübi üles muinasjuttude loendis, mille levik piirdub Baltimaadega. Sara Graça da Silva ja Jamshid J. Tehrani kvantitatiivses uuringus, kus kõrvutatakse indoeuroopa keelte pärinemist keelepuu kaudu ning nende keelte kõnelejate elupaiku muinasjututüüpide levikuga, on tüüp esitatud muinasjuttude hulgas, mis võib olla olnud tuntud baltoslaavi algkeele kõnelejate hulgas enne algkeele lahknemist üksikuteks keelteks.
Sisukirjeldus.
Vanakurjast võõrasema muudab vaeselapse või leivatainast sõtkuva nooriku hundiks. Hundiks muudetu asemele paneb oma tütre. Võõrasema tütar ei tule toime hundiks muudetud nooriku lapse imetamisega (tal võivad olla kasetohust rinnad). Seepärast peab lapsehoidja lapse viima metsa või metsa äärde kivi juurde ja kutsuma lapse õige ema imetama. Naine heidab oma hundinaha seljast kivi peale, enne kui imetama hakkab. Hundiks muudetud naise mees saab vahetamisest teada, küsib targalt nõu, kuidas oma õiget naist nõidusest päästa. Tark annab nõu kivi tuliseks kütta. Naine viskab hundinaha kivi peale, see kõrbeb ära või kuivab kokku, naine saab nõidusest vabaks. Võõrasema tütar hukatakse või jookseb sauna, kukub keeva vee katlasse või muutub harakaks.
Tüüp eesti muinasjutupärimuses.
Eesti pärimuses on see muinasjutusüžee laialt levinud: Eesti Rahvaluule Arhiivis on teada 182 varianti. Neist umbes 50 puhul esineb tüüp koos tüübiga "Vahetatud mõrsja" (ATU 403C), moodustades tervikliku süžee, mida võiks lugeda eraldi tüübiks. Peamiselt Setumaalt on kogutud tüübijärjendiks "Tuhkatriinu" (ATU 510A) + "Vahetatud mõrsja" (ATU 403C) + "Naine libahundiks" (ATU 409) eritletavaid jutte. Umbes kolmandikul esinemiskordadest esineb tüüp iseseisva loona, hulk sääraseid tekste sarnaneb esituslaadilt libahundimuistenditele.
Pomereelia

Pomereelia (poola "Pomorze Gdańskie", saksa "Pommerellen" või "Pomerellen", inglise "Pomerelia") on piirkond endisel Lääne-Preisimaal Pommerist ("Pomorze") ida pool, mõnikord on seda loetud ka Pommeri idapoolseimaks osaks. Piirkond piirnes idas Pomesaania ja kagus Kulmimaaga. Saksakeelne nimetus "Pommerellen" tähendab sisuliselt "Väike-Pommerit".
Ajalugu.
Piirkond kuulus kuni 1308. aastani Poola kuningriigi ja erinevate lääneslaavi vürstiriikide koosseisu, seejärel vallutas ala Saksa ordu. Valdusele pretendeeris ka Brandenburgi markkrahv, kuid nõudest loobumise eest tasus ordu talle 1309. aastal 10 000 marka. Poola ei soovinud valdusest küll loobuda, kuid pärast ebaõnnestunud sõdu pidi Poola kuningas Kazimierz III seda 1343. aastal siiski Kaliszi lepinguga tegema. 
1410–1411 laastas maad ordu ja Poola-Leedu vaheline sõda, misjärel mitmed Lääne-Preisimaa suured linnad ordu vastu mässu tõstsid. Selle tulemusena liideti Pomereelia (Kuninglik Preisi) 1466. aastal Poola kuningriigiga. Selle koosseisu jäi see kuni Esimese Poola jagamiseni aastal 1772, mil Pomereelia liideti Preisimaa kuningriigiga.
Pärast Esimest maailmasõda anti Pomereelia taas Poolale, sellest sai kurikuulus "Poola koridor" Läänemere äärde. Pomereelia suurimast linnast Danzigist (Gdańsk) sai aga vabalinn. Teise maailmasõja ajal vallutas Saksamaa Pomereelia uuesti ning see liideti Suursaksa Riigiga, kuid 1945. aastast tänapäevani kuulub Pomereelia taas Poolale.
KLM

KLM Royal Dutch Airlines (hollandi keeles Koninklijke Luchtvaart Maatschappij) on Hollandi rahvuslik lennufirma, mis alustas tegevust 7. oktoobril 1919, et teenindada Hollandit ja selle kolooniaid. 
Praegu on KLM vanim firma, kes opereerib oma esialgse nime all. Alates 2004. aastast on KLM osa Air France-KLMi grupist, mille peakorter asub Pariisi Charles de Gaulle'i lennujaamas. KLMi tütarettevõtted on KLM Cityhopper, transavia.com ja Martinair. KLM on SkyTeami liige. 
Lennukipark.
Seisuga august 2014 on KLMi lennukipargis lennukite keskmine vanus 9 aastat:
KLM uuendab oma lennukiparki. Kõik kitsakerelised lennukid on asendatud uue generatsiooni lennukitega. Samamoodi laiakerelised. Kõik MD-11 on asendatud. Uued B789 ja A359 on tellitud Air France-KLMi grupile. Nendest esimene jõuab kohale 2015. aastal.
Sihtkohad.
KLM ja partnerid teenindavad 133 sihtkohta 69 riigis viiel kontinendil Amsterdam Schipholi lennujaamast Hollandis.
Koodijagamine.
Lisaks koodijagamislepingule enamiku SkyTeami liikmetega on KLM-il koodijagamislepingud ka järgmiste lennufirmadega.
Viited.
Kasutatud on ingliskeelse Vikipeedia tekste.
Saarlane

Saarlane oli ajaleht, mis ilmus Kuressaares Kuressaare kreisis, Liivimaa kubermangus.
Aastal 1884 hakkas ilmuma esimene eestikeelne maakondlik ajaleht Saarlane, alapealkirjaks "Üleüldine politika ajaleht maa- ja linnarahwale". Lehe asutas majandusteadlase haridusega parun Hartwig Arthur Ferdinand von Sass, kes oli alates 1881. aastast välja andnud ka Arensburger Wochenblatti. Von Sass oli tolleaegse Saaremaa üheks haritumaks meheks. Ta asutas aastal 1883 Kauba tänav 17 oma trükikoja, kus trükiti mõlemat ajalehte. Samas majas asusid ka mõlema ajalehe toimetused. Alates 1905. aastast asusid mõlema ajalehe toimetus ja trükikoda hoones Pikk tänav 13.
Ajalehe lipukiri oli: "Ei ole eestlasi, ei sakslasi, ei lätlasi ega venelasi, vaid kõik oleme isamaalased – saarlased!".
Saarlase proovinumber ilmus 16. detsembril 1883, esimene pärisnumber 1. jaanuaril 1884. Ajalehe ametlik toimetaja oli Kärla koguduse õpetaja Johannes Kerg, põhilise töö tegi ajalehes tegi ära sama koguduse köster Peeter Südda, avaldades rohkesti eesti rahvalaule ja -jutte ning muutes ajalehe sellega lihtlugeja jaoks vastuvõetavamaks. Tema järel olid ajalehe tegevtoimetajad Saaremaa Jaani koguduse köster Villem Rattur ja mitmekülgne kultuuritegelane Carl Allik. Tänu nende rahvalähedasele tööstiilile laienes lugejate silmaring ning kujunes harjumus ajalehega suhelda. Saarlane oli oluline ka kohalike kirjasaatjate väljakujundajana, kelle kaastööd olid külakajalised, täis olustikulisi üksikasju, praegugi kultuuri- ja koduloolist huvi pakkuvad. Mitmest kaastöölisest (Mihkel Soonlepp, Karl Loiken) kasvasid silmapaistvad kirjamehed, kellelt ilmus joonealuseid jutte, olukirjeldusi ja luuletusi.
Mitmed eesti ajakirjanduse uurijad on näinud poliitiliselt küllaltki alalhoidliku Saarlase ilmumahakkamises siinsete baltisaksa ringkondade püüdu tasalülitada parajasti aktiviseerunud eesti rahvusliku liikumise mõju, seda enam, et Hartwig von Sass sai oma trükikoja ja uue ajalehe asutamiseks Saaremaa rüütelkonnalt rahalist toetust. See on õige vaid osaliselt, von Sassil oli ajalehe juures vaid omaniku roll.
Suubumisjärv

Suubumisjärv on järv, millel puudub pindmine ja maa-alune väljavool. Suubumisjärve suubunud vesi kas aurustub või filtreerub põhjavette. 
Suubumisjärvi leidub eriti stepi-, poolkõrbe- ja kõrbevööndis. 
Paljud suubumisjärved on suure soolsusega mineraaljärved.
Allikasoo

Allikasoo on madalsoo, mis toitub survelisest põhjaveest.
Sageli paiknevad allikasood nõlvaalal (nimetatud ka nõlvasoodeks) või nõlva jalamil. 
Põhjaveest toitumise tõttu on allikasoo temperatuurirežiim stabiilne.
Allikasoos kasvab mõnikord haruldasi ja reliktseid taimi.
Mullavesi

Mullavesi (inglise "soil water", "soil moisture") on mullas leiduv vesi, mis pärineb peamiselt sademeist. 
Mullavesi esineb nii veeauruna (mullaõhus), seotud veena kui ka vaba veena. Seotud vett leidub näiteks mineraalide ja huumuse koosseisus. Vaba vett leidub aga mulla kapillaarsetes poorides (kapillaarvesi) ja mittekapillaarseis poorides (gravitatsioonivesi). 
Mullavee kapillaarrõhku mõõdetakse tensiomeetriga.
Jäide

Jäide on jääkiht, mis tekib maapinnale ja esemeile alajahtunud vihma- või udupiiskade jäätumisel. Maapinnale tekkinud jäidet nimetatakse ka kiilasjääks.
Jäite tekkimiseks sobiv õhutemperatuur on 0...–3 °C. Jäide võib olla mitu sentimeetrit paks.
Deluuvium

Deluuvium ehk deluviaalsetted ehk deluviaalsed setted on setted, mis on tekkinud ajutise vee (deluviaalse vee) erodeerival toimel nõlvajalamile, veerudele ja nõgudesse. 
Deluuviumi iseloomustab vähene sorteeritus. 
Deluuviumist koosnevaid muldi nimetatakse deluviaalmuldadeks.
Maavoole

Maavoole ehk solifluktsioon on veega küllastunud maapinnase liikumine kallakal maapinnal (harilikult mööda igikülmunud pinda).
Maavoole tagajärjel tekivad solifluktsioonivallid ja solifluktsiooniterrassid.
Kulina vald

Kulina vald (saksa keeles "Gemeinde Kullina") oli vald Virumaal Viru-Jaagupi kihelkonnas.
Vald moodustati 1866. aastal ning liideti 1893. aastal mõne naabervallaga.
Viru-Jaagupi kihelkond

Viru-Jaagupi kihelkond (lühend VJg, saksa "Kirchspiel St. Jacobi") oli kihelkond Viru kreisis Eestimaa kubermangus, Virumaal ja Viru/Rakvere kreisis Eestimaa kubermangus.
Abou Diaby

Vassiriki Abou Diaby (tuntud Abou Diaby [ab'uu djab'ii] nime all; sündinud 11. mail 1986 Pariisis) on endine Prantsusmaa jalgpallur (keskpoolkaitsja).
Klubikarjääri jooksul mängis ta AJ Auxerre'is (2004–2006), Londoni Arsenalis (2006–2015) ja Marseille Olympique'is (2015–2017). Tema jalgpallurikarjääri varjutasid vigastused.
Prantsusmaa jalgpallikoondises mängis Diaby aastatel 2007–2012 kokku 16 korda. Koondisekarjääri ainsa värava lõi ta 7. septembril 2012 MM-i valikmängus Soome vastu – see oli ühtlasi tema viimane mäng Prantsusmaa koondises. Ta kuulus Prantsusmaa koondisse 2010. aasta maailmameistrivõistlustel.
Mauri Pekkarinen

Reijo Mauri Matias Pekkarinen (sündinud 6. oktoobril 1947 Kinnulas) on Soome poliitik.
Mauri Pekkarinen lõpetas aastal 1974 Jyväskylä ülikooli. Ta on ühiskonnateaduste magister.
Ta kuulub Soome Keskerakonda ning on olnud Eduskunna liige alates 1979. aastast.
Aastatel 1991–1995 oli ta Esko Aho valitsuse siseminister. Aastatel 2003–2008 oli ta kaubandus- ja tööstusminister ning 2008–2011 majandusminister.
2019. aasta Euroopa Parlamendi valimistel valiti ta 68 487 häälega Euroopa Parlamendi liikmeks.
Yelawolf

Michael Wayne Atha, esinejanimega Yelawolf (30. detsember 1979 Gadsden, Alabama) on Ameerika räppar. Tal on leping plaadifirmaga Interscope Records.
Elulugu.
Yelawolf on sündinud Alabama osariigis Gadsdenis. Ta veetis suure osa lapsepõlvest USA lõunaosas, muu hulgas Baton Rouge'is Louisianas, Atlantas Georgias ja Antiochis Tennessees. Atha on pooleldi valge ja pooleldi tšerokii ning tema esinejanimi Yelawolf tuleb tema indiaani juurtest. Yelawolf on innukas rulataja, ta on proovinud ka elukutseliseks rulatajaks saada, kuid pidi sellest plaanist vigastuse tõttu loobuma. Yelawolf hakkas iseseisvalt muusikat välja andma 2007. aastal. Tal oli 2007. aastal lühikest aega ka leping plaadifirmaga Columbia Records. 
Yelawolf tegi 2009. aastal kaasa Slim Thugi albumis "Boss of All Bosses" ja Juelz Santanase esiksinglis "Mixin' Up the Medicine" (albumilt "Born to Lose, Built to Win"). 2010. aastal osales ta loo "Down This Road" tegemisel. Lugu ilmus Bizarre'i kolmandal stuudioalbumil "Friday Night at St. Andrews". Lisaks tegi ta kaasa Big Boi esimese sooloalbumi "" loos "You Ain't No DJ", mille produtseeris André 3000.
Tema kõige äsjasem ilmumine on Paul Walli viienda stuudioalbumi "Heart of a Champion" loos "Live It", kus teevad kaasa ka Jay Electronica ja Raekwon ning mille on produtseerinud Travis Barker.
Yelawolf kinnitas 2010. aastal, et tal on leping plaadifirmaga Interscope Recordsi. Ta teatas, et töötab oma debüütalbumi kallal ja sooviks teha koostööd Eminemiga.
Łukasz Fabiański

Łukasz Marek Fabiański (sündinud 18. aprillil 1985 Kostrzyn nad Odrąs) on poola jalgpallur, kes mängib Inglismaa Premier League'i klubis West Ham United ja Poola jalgpallikoondises väravavahina.
Aastatel 2007–2014 mängis Fabiański Londoni Arsenalis, kuid oli põhiliselt Arsenali varuväravavaht. 2014. aastal liitus ta Swansea City, kus ta mängis kokku neli hooaega. 2018. aastal valiti ta Swansea City aasta mängijaks. 2019. aastal valiti ta West Ham Unitedi aasta mängijaks.
Turrialba vulkaan

Turrialba on tegev kihtvulkaan Costa Rica keskosas Cartago provintsis, 53 km pealinnast San Josést ida pool.
Vulkaani geograafilised koordinaadid on .
Turrialba kõrgus on 3340 meetrit. Vulkaanil on kolm kraatrit.
19. sajandi keskel toimus mitu plahvatuslikku lõõmpilvi üles paisanud purset, neist viimane aastal 1866.
Aastal 2001 aktiviseerus vulkaan uuesti ning 5. jaanuaril 2010 paiskus sellest vulkaanilist tuhka.
Vulkaani ja seda ümbritsevate vihmametsade kaitseks on loodud Turrialba vulkaani rahvuspark.
Esko Aho valitsus

Esko Aho valitsus oli Soome 65. valitsus.
Valitsus astus ametisse pärast 17. märtsil 1991 toimunud parlamendivalimisi ning tegutses 26. aprillist 1991 kuni 13. aprillini 1995, mil astus ametisse Paavo Lippose esimene valitsus.
Parempoolse valitsuse moodustasid Soome Keskerakond, Rahvuslik Koonderakond, Rootsi Rahvapartei ja Soome Kristlik Liit.
Puʻu ʻŌʻō

Puʻu ʻŌʻō on šlaki- ja tuhakoonus Kīlauea vulkaanil, Hawaii saarel. 
Koonus ulatub 698 m kõrguseni merepinnast. 1983. aastast on vulkaan lühikeste vahedega pidevalt pursanud. Laava voolab mereni osaliselt mööda laavatunneleid.
3,1 miljardit kuupmeetrit magmat, mis jaanuarini 2007 oli välja voolanud, kattis üle 117 km² suuruse ala ja lisas Kīlauea lõunarannikule 230 hektarit maad. Seejuures oli kuni 35 m paksuse laavakihi alla jäänud 189 ehitist ja 14 kilomeetrit maanteed.
Glaskek

AS Glaskek oli Eesti ettevõte, Baltimaade ja Eesti suurim klaaspakettide, plast- ja puitakende ning alumiiniumprofiilide tootja. AS Glaskek asutati 1992. aastal Eesti erakapitalile tuginedes. 
Lisaks akendele tootis Glaskek ka klaasalumiiniumist fassaade ja alumiiniumkonstruktsioone, lükksüsteeme ning uksi.
Firmale kuulus 2010. aasta seisuga 15 tehast (sh ka Tallinnas, Tartus, Narvas, Riias ja Daugavpilsis), kus töötas üle 800 töötaja. Tal olid esindused ja filiaalid Lätis, Leedus ja Venemaal. Aasta jooksul tootis ettevõte üle 300 000 akna ja klaaspaketi. 
Juuni lõpus 2010 taotles AS Glaskeki suurim laenuandja Swedbank kohtult ettevõtte pankrotti. 11. augustil 2010 otsustas Harju Maakohus kuulutada välja ASi Glaskek pankroti võlgadega üle 10 miljoni krooni, sh maksuvõlgu 9,7 miljonit krooni ja intressivõlga 491 987 krooni.
Glaskekil oli mitu tütarettevõtet:
Karboksürühm

Karboksürühm ehk karboksüülrühm on orgaanilist hapet karboksüülhapet iseloomustav funktsionaalrühm, mida tähistatakse valemiga –C(=O)OH ehk –COOH ehk –CO2H.
Karboksürühm koosneb karbonüülrühmast ja hüdroksüülrühmast ning on karboksüülhappe molekuli osa, sest ei eksisteeri iseseisvalt. 
Kuna karbonüülrühm on elektronide aktseptor ja hüdroksüülrühm on elektronide doonor, siis need rühmad moodustavad kergesti vesiniksidemeid. Karboksüülhapete happelised omadused tulenevad elektrontiheduse nihkumisest karbonüülrühma hapniku aatomi poole ja O-H sideme polarisatsioonist.
Karboksüülhappe vesilahuses võib karboksürühm laguneda ja moodustada kaks iooni:
R-COOH &lt;=&gt; R-COO− + H+.
Kuid karboksüülhapped on nõrgad happed ja neutraalses vesilahuses nende molekulid üldiselt ei moodusta ioone. Näiteks etaanhappe molekulidest laguneb toatemperatuuril vesilahuses üksnes 0,02%. Seda arvu saab suurendada elektronegatiivsete lisandite abil. Etaanhape on omakorda karboksüülhapetest keemiliselt kõige aktiivsem, ülejäänud karboksüülhapetel on see arv veelgi väiksem.
Ühendeid, milles on kaks või kolm karboksürühma, nimetatakse vastavalt dikarboksüül- ja trikarboksüülhapeteks. Neid esineb looduses karboksüülhapetest märksa harvem.
Rühma –CH2–COOH nimetatakse karboksümetüülrühmaks.
Akranes

Akranes (ametlikult Akraneskaupstaður) on linn Islandi lääneosas Vesturlandis.
Landnámabóki järgi asutasid linna iiri vennad Þormóður gamli Bresason ja Ketill Bresason. Iiri päritolule viitavad ka mõned ümbruskonna talunimed.
Poolsaare tipp, millel linn asub, kandis varem nime Skagi ja kõnekeeles kasutatakse seda tänapäevani ka linna nimena.
Akranes sai aleviõigused 1874. aastal ja linnaõigused 1942.
Peamine majandusharu on kalandus. Linnas asub tsemenditehas.
Akranesi jalgpalliklubi ÍA Akranes on 18-kordne Islandi meister.
Linnas on koduloomuuseum.
Indre'i departemang

Indre'i departemang on 2. järgu haldusüksus (departemang) Prantsusmaal Centre-Val de Loire'i piirkonnas.
Departemang on nime saanud Indre'i jõe järgi.
Departemang jaguneb halduslikult:
Departemangu ümbritsevad Indre-et-Loire'i, Loir-et-Cheri, Cheri, Creuse'i ja Vienne'i departemang.
Trepp

Trepp on eri kõrgusel asuvate pindade vahel liikumiseks mõeldud rajatis või tarind, mis jagab vertikaalse vahemaa väiksemateks osadeks horisontaalsete tasapindade ehk trepiastmete abil. 
Trepid võivad olla sirged või keerdus või koosneda kahest või enamast üksteisega nurga all ühenduses olevast osast. Treppe kasutatakse peamiselt hoonetes, vähem hoovides ja looduses. Trepp võib olla valmistatud puidust, metallist, betoonist, kivist, klaasist vm. Olenevalt trepi materjalist valmistab trepi selleks vastavad teadmised ja oskused omandanud ehitaja.
Trepi peamine osa on trepimarss ehk astmestik. Trepiastme möödud leitakse valemiga
1 sügavus + 2 kõrgust = 58 kuni 62 cm.
Trepil võivad olla veel trepivõre või vähemalt käsipuu ning korruse- ja vahemademed.
Trepi projekteerimisel joonestatakse välja kõik astmed ja näidatakse tõusu suund.
Puittrepp.
Ehitus.
Puittrepp koosneb põsk-, astme- ja varvaslaudadest. Põsklauad peavad olema vähemalt 18–22 cm laiad ja 7–8 cm paksud. Astmelauad valmistatakse 4–5 cm paksused. Varvaslaudu kasutatakse siis, kui on tegemist umbtrepiga. Varvaslaua paksus on tavaliselt 25 mm. Trepi valmistamiseks kasutatakse hööveldatud laudu. Trepi elemendid ühendatakse omavahel tappidega ja kinnitatakse kas naelte või poltidega.
Puittrepi hooldamine.
Puittreppi võib hooldada tolmuimejaga, aeg-ajalt ka niiske lapiga. Puiduõliga immutatud detailidele tuleb kord aastas teha korduvõlitamist. Õliga töödeldud treppide puhul peaks niiske lapiga puhastamise asemel eelistama kuivalt puhastamist.
Puittrepi mõõtmed.
Trepi mõõtmed, eriti tema kallak ja astme kõrgus peaksid jääma kogu trepi ulatuses samaks.
Järgmised trepi mõõdud on olulised:
Sioule

Sioule on jõgi Prantsusmaal, Allier' vasakpoolne lisajõgi.
Jõgi algab Keskmassiivilt Orcivali lähedalt. Suubub vasakult Allier' jõkke.
Jõe pikkus on 167 km (mõnedel andmetel 150 km).
Sioule voolab läbi Puy-de-Dôme'i ja Allier' departemangu. Jõe ääres asuvad Pontgibaud, Ébreuil ja Saint-Pourçain-sur-Sioule.
Célé

Célé on jõgi Prantsusmaal, Loti parempoolne lisajõgi.
Jõgi algab Keskmassiivilt Calvineti lähedalt. Suubub paremalt Lotti.
Célé pikkus on 104 km.
Jõgi voolab Cantali ja Loti departemangus. Jõe ääres asuvad Saint-Constant, Bagnac-sur-Célé ja Figeac.
Edgar Heinsoo

Edgar August Heinsoo (kuni 1936. aastani Edgar August Heinson; 8. juuni 1913 Valgejõe, Kõnnu vald, Harjumaa – 13. märts 2006 Toronto) oli eesti vaimulik.
Elulugu.
Edgar Heinsoo lõpetas Kõnnu algkooli ja aastal 1932 Tallinna Reaalkooli. Pärast sõjaväeteenistust ja velskrite kursust kaitseväe haiglas õppis ta 1936–1937 Tartu Ülikooli õigusteaduskonnas.
Ta mobiliseeriti 1941. aastal Nõukogude armeesse. Punaarmeest pääses ta 21. detsembril 1942 Velikije Luki lahingus sakslaste kätte vangi langemisega. Tartusse jõudis ta haigena 24. veebruaril 1943 ja paigutati Eesti Diviisi laatsaretti paranema.
1944. aastal põgenes pagulasena Saksamaale. Töötas Prantsuse armee okupatsioonivalitsuse juures Württembergis, osutades Punase Risti aktiivse liikmena abi eestlastest sõjavangidele.
1949. aastal asus ta koos abikaasaga elama Kanadasse Montréali, kus töötas Dominion Glass Co-s, algul tehnilise joonestajana, hiljem juhtivatel ametikohtadel. Sel ajal lõpetas ta ka Loyola kolledži matemaatika erialal. Kui ta jäi aastal 1978, asutas ta kindlustusalase konsultatsioonibüroo. Ta tegutses ka Montréali Jaani koguduse sekretäri, abiesimehe ja esimehena.
Aastatel 1979–1982 õppis ta usuteadust Montréalis McGilli Ülikoolis. Prooviaastal oli ta Toronto Peetri koguduses. Õpetajaametisse ordineeriti ta 18. septembril 1983.
Heinsoo oli aastatel 1983–1988 Toronto Peetri koguduse teine õpetaja. 1992–1997 oli ta E.E.L.K. Kanada praostkonna praost, alates 1997 on ta praost emeeritus.
Tal oli lisaks vaimulikuametile ka muid kohustusi. Ta pidas kümme aastat loenguid Toronto Usuteaduse Instituudis, ta on olnud Tartu Ülikooli usuteaduskonna, Usuteaduse Instituudi ja Tartu Teoloogia Akadeemia külalisõppejõud. Lisaks oli ta Eestlaste Kesknõukogu Kanadas IX–XI koosseisu liige (aastatel 1975–1985).
Troopiline ookeaniline kliima

Troopiline ookeaniline kliima on Alissovi kliimaklassifikatsiooni järgi kliimatüüp, mis on iseloomulik ookeanide troopikas paiknevatele osadele. Et piirkonnas valitsevad aasta läbi passaadid, siis nimetatakse seda mõnikord passaatkliimaks.
Troopilisele ookeanilisele kliimale on iseloomulikud mõõdukalt kõrged õhutemperatuurid, mis kasvavad suvel ekvaatori suunas temperatuurini +20 kuni +27 °С. Talvel muutuvad kõrgematel laiuskraadidel õhutemperatuurid madalamaks ning ulatuvad kuni +10 kuni +15 °С.
Et atmosfäär on ebastabiilne ja seal esineb inversioon, siis tekib palju rünk- ja kihtrünkpilvi, keskmine pilvisus on üle 50%. Aga sademete hulk on suhteliselt väike, välja arvatud saarte tuulepealsetel külgedel. Näiteks Hawaii saarte hulka kuuluva Kauai saare tuulepealsel küljel on aasta keskmine sademete hulk umbes 12 000 mm aastas, mille põhjuseks on niiskete õhumasside tõus kirdeküljel. Sama saare tuulealusel küljel on aasta keskmine sademete hulk vaid 560 mm.
Avatud ookeanis on ilm tavaliselt kuiv, mõnikord sajab nõrka vihma. Harva sajab tugevat vihma seoses troopiliste tsüklonite tegevusega.
Rodeesia

Rodeesia, 1970. aastast alates tuntud kui Rodeesia Vabariik ("Republic of Rhodesia") oli aastatel 1965–1979 Lõuna-Aafrikas eksisteerinud tunnustamata riik. Riik oli merepiirita, piirnedes lõunas Lõuna-Aafrika Vabariigiga, Betšuaanamaaga (hiljem Botswana) edelas, Sambiaga loodes ja Mosambiigiga idas.
Rodeesiat võib pidada "de facto" järglasriigiks Briti Lõuna-Rodeesia kolooniale, mis oli 1923. aastal saavutanud omavalitsuse. Riik nimetati pärast kodusõda 1980. aastal ümber Zimbabweks.
Rodeesia suurimaid linnad olid pealinn Salisbury (tänapäeval Harare) ja Bulawayo. Poliitikas ja majanduselus domineeris enamjaolt valge elanikkond, mis moodustas riigi üldisest rahvastikust umbes 8% (300 000). Enamik mustanahalisi sai valimisõiguse 1979. aastal. Riigi suurimad ekspordiallikad olid kroom, teras ja tubakas.